belønningssystem
Store norske leksikon,Psykologi,Klinisk psykologi
Belønningssystem er virkemiddel innen såkalt atferdsterapi, hvor ønsket atferd belønnes systematisk og dermed fremelskes, til fortrengsel for uønsket atferd, som søkes møtt med neglisjerende interesse.
Metodene hviler på læringspsykologiske prinsipper og kan brukes ved en rekke tilstander. Undertiden kan belønningen bestå i at man lærer pasienten å mestre symptomet når det ennå bare er under frembrudd. Slik terapi kan brukes ved sykelige anfall man har forvarsler om (epilepsi), ved kroniske smertetilstander, ved forstyrret språkfunksjon (autisme, afasi), ved misbrukstilstander og ved rehabilitering av funksjonshemmede. Metodene har fått spesiell anvendelse ved læremessig og atferdsmessig trening av psykisk utviklingshemmede.Metodene møtes med skepsis fordi de i endel tilfeller benytter seg av både belønning og såkalt straff. Det siste elementet er ikke et nødvendig element. Les mer i Store norske leksikon læring atferdsterapi